
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποίηση και κωδικοποίηση του κανονισμού 
λειτουργίας του εκκλησιαστικού ιδρύματος με 
την επωνυμία «ΟΙΚΟΤΡΟΦΕΙΩΝ ΕΡΓΑΖΟΜΕΝΟΥ 
ΠΑΙΔΙΟΥ "0 ΑΓΙΟΣ ΔΗ ΜΗΤΡΙΟΣ" ΤΗΣ ΙΕΡΑΣ ΜΗ- 
ΤΡΟΠΟΛΕΩΣΤΡΙΚΚΗΣ ΚΑΙ ΣΤΑΓΩΝ». 

2 Έγκριση υπερωριακής απασχόλησης του προσω¬ 
πικού της Αλεξάνδρειας Ζώνης Καινοτομίας Α.Ε. 
για το έτος 2018. 


ΑΠΟΦΑΣΕΙΣ 

Αριθμ. 4355-2017/167 (1) 

Τροποίηση και κωδικοποίηση του κανονισμού 
λειτουργίας του εκκλησιαστικού ιδρύματος με 
την επωνυμία «ΟΙΚΟΤΡΟΦΕΙΟΝ ΕΡΓΑΖΟΜΕΝΟΥ 
ΠΑΙΔΙΟΥ "Ο ΑΓΙΟΣ ΔΗΜΗΤΡΙΟΣ"ΤΗΣ ΙΕΡΑΣ ΜΗ- 
ΤΡΟΠΟΛΕΩΣΤΡΙΚΚΗΣ ΚΑΙ ΣΤΑΓΩΝ». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπ' όψιν: 

1. τα άρθρα 29 παρ. 2 και 59 παρ. 2 του ν. 590/1977 
«Περί Καταστατικού Χάρτου της Εκκλησίας της Ελλάδος» 
(Α' 146) και το άρθρο 68 παρ. 1,5α' του ν. 4235/2014, 

2. την πρόνοιαν των ποιμένων της Εκκλησίας υπέρ του 
κατά Χριστόν βίου του Ορθοδόξου πληρώματος, διά 
παντός χρηστού προσφόρου μέσου, η οποία απορρέει 
από το Ευαγγέλιον, τους Ιερούς Κανόνας και τους νόμους 
του Κράτους, 

3. τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Τρίκκης και 
Σταγών, 

4. την υπ' αριθμ. 721/8.9.2017 πρότασιν του Σεβασμιω- 
τάτου ΜητροπολίτουΤρίκκης και Σταγών Χρυσοστόμου, 

5. την από 6.12.2017 γνωμοδότησιντου Νομικού Γρα¬ 
φείου της Ιεράς Συνόδου της Εκκλησίας της Ελλάδος και 

6. την από 10.1.2018 απόφασιν της Διαρκούς Ιεράς 
Συνόδου, αποφασίζει: 

Τροποποιεί και κωδικοποιεί τον κανονισμόν λειτουρ¬ 
γίας του εκκλησιαστικού ιδρύματος υπό την επωνυμίαν 
«ΟΙΚΟΤΡΟΦΕΙΟΝ ΕΡΓΑΖΟΜΕΝΟΥ ΠΑΙΔΙΟΥ "Ο ΑΓΙΟΣ 


ΔΗ ΜΗΤΡΙΟΣ" ΤΗΣ ΙΕΡΑΣ ΜΗΤΡΟΠΟΛΕΩΣ ΤΡΙΚΚΗΣ ΚΑΙ 
ΣΤΑΓΩΝ» (Φ.Ε.Κ. Β' 849/17.10.1972), ως εξής: 

ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 

ΥΠΟ ΤΗΝ ΕΠΩΝΥΜΙΑ: 

«ΟΙΚΟΤΡΟΦΕΙΟΝ ΕΡΓΑΖΟΜΕΝΟΥ ΠΑΙΔΙΟΥ 

"Ο ΑΓΙΟΣ ΔΗΜΗΤΡΙΟΣ" ΤΗΣ ΙΕΡΑΣ 

ΜΗΤΡΟΠΟΛΕΩΣ ΤΡΙΚΚΗΣ ΚΑΙ ΣΤΑΓΩΝ» 

Άρθρον1 

Το συσταθέν Εκκλησιαστικό Ίδρυμα υπό την επωνυμία 
«ΟικοτροφείονΕργαζομένουΠαιδιούο'ΆγιοςΔημήτριος"» 
της Ιεράς ΜητροπόλεωςΤρίκκης και Σταγών (Φ.Ε.Κ. Β' 849/ 
17.10.1972), έχον έδρα την πόλη τωνΤρικάλων, λειτουρ¬ 
γεί εφ’ εξής με τη μορφή νομικού προσώπου ιδιωτικού 
δικαίου, μη κερδοσκοπικού χαρακτήρα, επικουρούν το 
έργον της Ιεράς ΜητροπόλεωςΤρίκκης και Σταγών. 

Άρθρον 2 

Σκοπός του ιδρύματος είναι η παροχή υλικών αγαθών 
(στέγη, τροφή) καθώς και η καλλιέργεια των ελληνοχρι¬ 
στιανικών ιδανικών σε μαθητές Γυμνασίων, Λυκείων και 
Τεχνικών Σχολών. Προτιμώνται εργαζόμενοι νέοι, ορφα¬ 
νοί, εγνωσμένης πτωχείας και τέκνα πολυτέκνων οικο¬ 
γενειών. Μέχρι όμως την προσέλευση ενδιαφερομένων 
μαθητών και όταν για διάφορους λόγους κατά καιρούς 
δε θα υπάρχουν τρόφιμοι μαθητές, το κτίριο στο οποίο 
θα στεγάζεται το ίδρυμα, θα εκμισθώνεται και τα έσοδα 
από το μίσθωμα που θα εισπράττονται θα διατίθενται 
αναλόγως για τις ανάγκες των Κατασκηνώσεων, του Γε¬ 
νικού Φιλοπτώχου Ταμείου και του νομικού προσώπου 
της Ιεράς ΜητροπόλεωςΤρίκκης και Σταγών. 

Άρθρον 3 

Το Οικοτροφείο διοικείται υπό πενταμελούς Διοικη¬ 
τικού Συμβουλίου απαρτιζομένου έκτου εκάστοτε Μη¬ 
τροπολίτου της Ιεράς ΜητροπόλεωςΤρίκκης και Σταγών, 
ως Προέδρου, του εκάστοτε Πρωτοσυγκέλλου της Ιεράς 
ΜητροπόλεωςΤρίκκης και Σταγών, ως Αντιπροέδρου, 
του εκάστοτε Γενικού Αρχιερατικού Επιτρόπου της Ιεράς 
Μητροπόλεως Τρίκκης και Σταγών και δύο λαϊκών εξ 
ευυπολήπτων μελών της κοινωνίας της Ιεράς Μητροπό¬ 
λεωςΤρίκκης και Σταγών, οριζομένων υπό του Μητροπο¬ 
λίτου επί τριετή θητεία. Εις την κρίσιν του Μητροπολίτου 
Προέδρου εναπόκειται η αντικατάστασις μέλους τινός 

του Συμβουλίου προ της λήξεως της τριετίας, ή και ο 
επαναπροσδιορισμός τινός μετά την λήξιν της θητείας 
αυτού. 

Άρθρον 4 

Το Διοικητικόν Συμβούλιον αποφασίζει περί πόσης 
υποθέσεως αφορώσης εις την οργάνωσιν και λειτουργί¬ 
αν του Ιδρύματος, ως και δια την πρόσκτησιν και διαχεί- 
ρισιν της περιουσίας του, ορίζει τα καθήκοντα των εργα¬ 
ζομένων και των φιλοξενούμενων σε αυτό, συντάσσει και 
ψηφίζει τον ετήσιον προϋπολογισμόν και απολογισμόν 
αυτού, διορίζει και παύει άπαν το προσωπικόν αυτού, 
συμφώνως ταις διαταξεσι του Κώδικος Εκκλησιαστικών 
Υπαλλήλων και ορίζει την αντιμισθίαν αυτού κατά την 
ισχύουσαν Εργατικήν Νομοθεσίαν και εν γένει ασκεί άπα- 
σαν την διοίκησιν του Ιδρύματος και την διαχείρισιν της 
περιουσίας αυτού. 

Άρθρον 5 

Το Συμβούλιον λογίζεται εν απαρτία όταν παρευρίσκο- 
νται τρία (3) τουλάχιστον μέλη αυτού. Αι αποφάσεις του 
λαμβάνονται κατά πλειοψηφίαν των παρόντων μελών, 
εν ισοψηφία κατισχυούσης της γνώμης του Προέδρου. 

Άρθρον 6 

Ο Πρόεδρος του Ιδρύματος εκπροσωπεί τούτο ενώ¬ 
πιον των δικαστηρίων και πάσης άλλης Αρχής δημοσί¬ 
ας ή μη και παντός φυσικού ή νομικού προσώπου και 
υπογράφει τα πάσης φύσεως έγγραφα και συμβάσεις. 

Τον Πρόεδρον σπόντα ή κωλυόμενον αναπληροί ο 
Αντιπρόεδρος. 

Άρθρον 7 

Το αξίωμα των εκάστοτε συμμετεχόντων εις το Διοι¬ 
κητικόν Συμβούλιον του Ιδρύματος είναι τιμητικόν, αι 
δε προσφερόμεναι υπηρεσίαι υφ' εκάστου των μελών 
παρέχονται δωρεάν, άνευ αντιμισθίας ή αποζημιώσεως 
τίνος. 

Άρθρον 8 

Περιουσία και πόροι του Ιδρύματος είναι: 

α) Το ειδικώς επί τούτω ανεγειρθέν κτίριον, παρά το 
νάίδριον του Αγίου Δημητρίου Τρικάλων, μετά του απα¬ 
ραιτήτου δια την λειτουργίαν του εξοπλισμού. 

β) Αι εκάστοτε υπέρ αυτού επιχορηγήσεις της Ιεράς 
ΜητροπόλεωςΤρίκκης και Σταγών. 

γ) Εισφοραί Ιερών Ναών και Ιερών Μονών της Ιεράς 
ΜητροπόλεωςΤρίκκης και Σταγών, καθοριζόμενοι κατ’ 
έτος υπό των αρμοδίων Συμβουλίων και εγκρινόμεναι 
υπό του Μητροπολιτικού Συμβουλίου. 

δ) Κληρονομίαι, κληροδοσίας δωρεαί υπέρ του Ιδρύ¬ 
ματος ή και αφιερώματα εκ μέρους παντός τρίτου υπέρ 
αυτού. 

ε) Εισφοραί Δήμων και Κοινοτήτων, ως και του Εμπο¬ 
ρικού και Βιοτεχνικού ΕπιμελητηρίουΤρικάλων ή άλλων 
οργανισμών της μητροπολιτικής περιφερείας της Ιεράς 
ΜητροπόλεωςΤρίκκης και Σταγών. 

Άρθρον 9 

1.0 παρών Κανονισμός τροποποιείται δι' αποφάσεως 
της Δ.Ι.Σ., κατόπιν προτάσεως του Δ.Σ. του Ιδρύματος 


εγκρινομένης υπό του οικείου Μητροπολίτου και δια¬ 
λύεται κατά τον ίδιο τρόπο εις περίπτωσιν εκλείψεως 
των λόγων συστάσεώςτου και αδυναμίας εκπληρώσεως 
του σκοπού αυτού. Αι αποφάσεις τροποποιήσεως του 
Κανονισμού και διαλύσεωςτου Ιδρύματος ισχύουν από 
της δημοσιεύσεως αυτών εις την Εφημερίδα της Κυβερ- 
νήσεως και το περιοδικόν «Εκκλησία». 

2. Εν περιπτώσει διαλύσεως του Ιδρύματος, η περιου¬ 
σία αυτού περιέρχεται αυτοδικαίως εις την Ιεράν Μητρό- 
πολινΤρίκκης και Σταγών, δυναμένης να διαθέσει αυτήν 
δι’ οιονδήποτε παρεμφερή σκοπόν, της αποφάσεως του 
Δ.Σ. περί διαλύσεως ή περί τροποποιήσεως των όρων 
του παρόντος μη δυναμένης να ληφθεί εν απουσία του 
Μητροπολίτου. 

Άρθρον10 

Κάθε θέμα που αφορά στην εύρυθμη λειτουργία του 
Ιδρύματος και δεν προβλέπεται στον παρόντα Κανονι¬ 
σμό, ρυθμίζεται δι' αποφάσεως του Διοικητικού Συμ¬ 
βουλίου. 

Άρθρον 11 

Ισχύς Κανονισμού 

Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερνή- 
σεως και εις το Επίσημο Δελτίο της Ιεράς Συνόδου της 
Εκκλησίας της Ελλάδος «ΕΚΚΑΗΣΙΑ». 

Άρθρον12 

Κάλυψις δαπάνης 

Από τις διατάξεις του παρόντος Κανονισμού δεν προ- 
καλείται δαπάνη εις βάρος του προϋπολογισμού του 
Ιδρύματος ή του νομικού προσώπου της Ιεράς Μητροπό¬ 
λεωςΤρίκκης και Σταγών. Οιαδήποτε μελλοντική δαπάνη 
θα εγγράφεται στον οικείο Προϋπολογισμό. 

Ο παρών Κανονισμός να δημοσιευθεί εις την Εφημε¬ 
ρίδα της Κυβερνήσεως και εις το επίσημο δελτίο «ΕΚ- 
ΚΛΗΣΙΑ». 

Αθήνα, 10 Ιανουάριου 2018 

Ο Πρόεδρος 

ΤΟ Αθηνών ΙΕΡΩΝΥΜΟΣ 


( 2 ) 

Έγκριση υπερωριακής απασχόλησης του προ¬ 
σωπικού της Αλεξάνδρειας Ζώνης Καινοτομίας 
Α.Ε. για το έτος 2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ 
«ΑΛΕΞΑΝΔΡΕΙΑ ΖΩΝΗ ΚΑΙΝΟΤΟΜΙΑΣ Α.Ε.» 

Έχοντας υπόψη: 

1. Τις διατάξεις του άρθρου 20 του ν. 4354/2015 (ΦΕΚ 
Α' 176) «Διαχείριση των μη εξυπηρετούμενων δανείων, 
μισθολογικές ρυθμίσεις και άλλες επείγουσες διατάξεις 
εφαρμογής της συμφωνίας δημοσιονομικών στόχων και 
διαρθρωτικών μεταρρυθμίσεων». 

2. Την αριθμ. 2/31029/ΔΕΠ/6-5-2016 (ΑΔΑ: ΩΛ9ΣΗ- 
0ΝΜ) εγκύκλιο του Γενικού Λογιστηρίου του Κράτους με 

θέμα « Παροχή οδηγιών για την εφαρμογή των διατάξε¬ 
ων του Κεφαλαίου Β' του ν. 4354/2015 (ΦΕΚ Α' 176)». 

3. Τις διατάξεις του ν. 3489/2006 (ΦΕΚ Α' 205) «Ζώνη 
Καινοτομίας Θεσσαλονίκης και άλλες διατάξεις», όπως 
τροποποιήθηκε με το ν. 4072/2012 (ΦΕΚ Α' 86) και το 
ν. 4180/2013 (ΦΕΚ Α' 182). 

4. Τις διατάξεις του καταστατικού της εταιρείας «Αλε¬ 
ξάνδρεια Ζώνη Καινοτομίας Α.Ε.», όπως τροποποιήθηκε 
και κωδικοποιήθηκε με την υπ' αριθμ. 2606/27.05.2014 
(ΦΕΚ Β' 1434) απόφαση του Υπουργού Μακεδονίας και 
Θράκης. 

5. Τις διατάξεις του Κανονισμού Εσωτερικής Λειτουρ¬ 
γίας της εταιρείας «Αλεξάνδρεια Ζώνη Καινοτομίας Α.Ε.», 
που εγκρίθηκε με την υπ' αριθμ. 4741/18.08.2014 (ΦΕΚ 
Β' 2301) απόφαση του Υπουργού Μακεδονίας και Θρά¬ 
κης και ιδίως αυτή του άρθρου 27 παρ. 4. 

6. Το γεγονός ότι από τις διατάξεις της απόφασης 
αυτής προκαλείται δαπάνη, η οποία θα βαρύνει τον 
προϋπολογισμό της εταιρείας «Αλεξάνδρεια Ζώνη Και¬ 
νοτομίας Α.Ε.». 

7. Την ανάγκη προσφοράς υπερωριακής απασχόλησης 
από τους υπαλλήλους της εταιρείας «Αλεξάνδρεια Ζώνη 
Καινοτομίας Α.Ε.» για την αντιμετώπιση εποχικών, έκτα¬ 
κτων ή επειγουσών υπηρεσιακών αναγκών, προκειμένου 
να διασφαλισθεί η εύρυθμη λειτουργία της εταιρείας και 
η έγκαιρη και αποτελεσματική εκτέλεση των δράσεων 
που αυτή υλοποιεί στο πλαίσιο των αρμοδιοτήτων της, 
αποφασίζουμε: 

1. Εγκρίνουμε την προσφορά υπερωριακής απογευμα¬ 
τινής εργασίας για κάθε ένα εξάμηνο του έτους 2018 για 
την κάλυψη υπερωριακής εργασίας μέχρι τριών (3) υπαλ¬ 


λήλων της εταιρείας «Αλεξάνδρεια Ζώνη Καινοτομίας 
Α.Ε.» και μέχρι 20 ώρες μηνιαίως ανά υπάλληλο, δηλαδή 
εκατόν είκοσι (120) ώρες ανά υπάλληλο για κάθε ένα 
εξάμηνο του έτους 2018, χωρίς να υπάρχει δυνατότητα 
αυξομείωσης μεταξύ των δύο εξαμήνων μέσα στο έτος. 

2. Η πραγματοποίηση των ωρών απογευματινής υπε- 
ρωριακής απασχόλησης θα βεβαιώνεται στα τέλη κάθε 
μήνα από το Διευθύνοντα Σύμβουλο της εταιρείας ή το 
νόμιμο αναπληρωτή του ή εκτελεστικό εκπρόσωπο της 
εταιρείας. 

3. Ο υπολογισμός της αποζημίωσης των υπαλλήλων 
για την πραγματοποίηση των ωρών απογευματινής υπε- 
ρωριακής απασχόλησης, θα γίνεται κατ' εφαρμογή των 
διατάξεων του άρθρου 20 του ν. 4354/2015 (ΦΕΚ Α' 176). 

4. Η δαπάνη των υπερωριών που θα πραγματοποιη¬ 
θούν θα βαρύνει τον προϋπολογισμό της εταιρείας «Αλε¬ 
ξάνδρεια Ζώνη Καινοτομίας Α.Ε.» για τις οποίες υπάρχει 
εγκεκριμένη πίστωση ποσού 1.120,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ακριβές απόσπασμα πρακτικού της υπ' αριθμ. 
123/05.02.2018 συνεδριάσεως του Διοικητικού Συμβου¬ 
λίου της εταιρείας με την επωνυμία «Αλεξάνδρεια Ζώνη 
Καινοτομίας Α.Ε.», εκ του επισήμου βιβλίων πρακτικών 
του Δ.Σ. της εταιρείας. 

Θεσσαλονίκη, 21 Φεβρουάριου 2018 

Ο Πρόεδρος του Δ.Σ. 

ΠΑΝΤΕΛΗΣ ΑΓΓΕΛΙΔΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























